**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 21. 11. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce. Ospravedlnil sa p. Peter Verčimák a p. Ľudmila Beňová zo zdravotných dôvodov.

**Schválenie programu Obecného zastupiteľstva a overovateľov zápisnice**

Po prečítaní programu zastupiteľstva bol  jednohlasne odsúhlasený boli odsúhlasení aj overovatelia zápisnice a to Iveta Gaľová a Peter Plančár.

**Kontrola prijatých uznesení**

* Prevod zvyšných 1000,- € z OcU na ZŠ ,nemôže byť uskutočnený z dôvodu, že ak bol uskutočnený výber musí byť urobený aj vklad.
* Prizvať projektanta Obecnej budovy p. Vavreka - doposiaľ sa nepodarilo s ním spojiť. Starosta obce povedal, že bol aj osobne vo firme v Sabinove a nebol tam.
* Zvolať OZ na 21. 11. 2014 - splnené

**Schválenie rozpočtu na rok 2015**

 Starosta obce prečítal návrh rozpočtu na rok 2015 a dal hlasovať o jeho schválení. Pracovníčka obecného úradu p. Ondičová upozornila starostu a poslancov na to, že hlasujú v rozpore zo zákonom, lebo návrh rozpočtu na rok 2015 bol vyvesený iba 4 dni a musí byť vyvesený minimálne 15 dní a kontrolórka nepodala stanovisko k návrhu rozpočtu 2015. Starosta obce následne posunul schválenie rozpočtu na nasledujúce OZ po odovzdaní stanoviska kontrolórky.

**Diskusia**

* Starosta sa vyjadril, že treba rozdeliť úlohy na akciu Mikuláš 2014
* Starosta prečítal žiadosť od rómskej hudobnej skupiny o prenájom KD na skúšky.
* Poslanci túto žiadosť jednohlasne zamietli.

**Interpelácie občanov**

* Stanislav Škorica – opýtal sa či bolo uskutočnené finančné vysporiadanie vo výške 6750,00 € a opýtal sa starostu na aký účel použil uvedené vybraté peniaze. Pracovníčka p. Ondičová informovala, že bol urobený vklad 12. 11. 2014 vo výške 3200,00 € a 21. 11. 2014 vo výške 2550,00 €. Ostáva urobiť vklad na účet vo výške 1000,00. Starosta vysvetlil, že peniaze použil na projekty – Verejné priestranstvo a Verejné osvetlenie.
* Stanislav Škorica sa opýtal prečo nebolo urobené verejné obstarávanie na stavebné práce v ZŠ na sumu 5794,69 €. Starosta sa vyjadril, že z časovej tiesni.
* Stanislav Škorica sa opýtal na faktúru vo výške 21 145,90 – či práce v ZŠ uvedené vo faktúre boli skutočne urobené a či bolo v tomto prípade a pri ostatných faktúrach nad 1000,00 € urobené verejné obstarávanie. Požiadal pracovníčku aby mu urobila výpis faktúr na práce v ZŠ a na PHM a Servis Obecného auta za roky 2010-2014. Povedal, že k týmto faktúram a prácam uvedeným na týchto faktúrach požiada aj riaditeľku ZŠ o vyjadrenie. Upozornil, že všetky faktúry týkajúce sa stavebných prác v ZŠ (firmou ATEX-OK s.r.o. Sabinov) posunie na odbor školstva na preskúmanie. Starosta obce povedal, že mu bude doručené písomné stanovisko.
* Účtovníčka p. Semančíková upozornila o finančných prostriedkoch vo výške 10.244,54, ktoré je obec povinná previesť na účet ZŠ a ktoré neoprávnene čerpala na svoje výdavky. Stav na účte ZŠ k 01. 01. 2014 bol 861,00 € a účtovný stav bol 11.105,54. Starosta obce povedal, že obec ich použila na spoluúčasť pri projektoch a bude sa týmto zaoberať nové OZ. P. Gaľová sa opýtala, odkedy sa tento dlh eviduje, či bol z toho urobený zápis, respektíve, či to bolo zapísané aj v uznesení. Nie je možné aby sa dlh urobil za rok, dva. Ako je možné, že ked sa peniaze požičali zo šk. účtu, prečo sa to nevysporiadalo do konca daného roka. Ako to bolo odkontrolovane a kým.
* Stanislav Škorica sa opýtal, či obec nemá nastavené pravidlá pri výbere z účtu.
* Účtovníčka p. Semančíková upozornila, že OZ schválilo ešte vo februári 2014 smernicu, v ktorej je vyšpecifikované podmienky výberu a podmienky nákupu nad 200,00 €, ktorá je sústavne porušovaná. Taktiež znovu vysvetlila, že nemôže byť urobiť prevod namiesto vkladu. Starosta obce sa vyjadril, že vklad vo výške 1000,00 € urobí v najbližšej dobe.
* Starosta obce vysvetľoval, ako sa získavali fin. prostriedky napr. na Dom smútku a na Obecnú budovu. Z dôvodu zrušenia 2. Kola preplácania dotácie zo ŠR musela obce zobrať úver na neoprávnené výdavky – Materská škola a Šj. Všetky preklenovanie úvery schvaľovalo OZ a kontrolórka obce podala ku každému úveru stanovisko.
* Stanislav Škorica sa opýtal ako je možné, že Dom smútku je skolaudovaný aj napriek tomu, že tam nie je voda ani žumpa. Starosta povedal, že žumpa tam je a s vodou bol problém.
* Cina Peter sa opýtal, či za 6 rokov nebolo dosť času na nápravu. Taktiež povedal, že na ihrisku zo strany cintorína je 1,2 m makadamu – či to nie sú zbytočné náklady. Vyjadril nespokojnosť s celkovou hodnotou projektu Verejné priestranstvo vo výške cca 24,000,00 €, že v iných obciach za také peniaze majú spravené toho omnoho viac.
* Šima Miroslav sa opýtal starostu, či o výške na projekt obec komunikuje s MAS Šafrán, či si to určuje sama. Starosta obce povedal, že sa o tom rozhoduje spolu s MASkou.
* Iveta Gaľová povedala, že bolo treba zvolať pred každým projektom Verejné zhromaždenie, informovať ľudí, aké projekty sú v pláne, koľko by to stalo a nech aj ľudia odsúhlasia, či sú za alebo proti. Tentokrát už trvala na presnom dátume – 12. 12. 2014. OZ schválilo toto Verejné zhromaždenie vo svojom uznesení.
* Cina Miroslav st. taktiež vyjadril nespokojnosť s tým, že verejná schôdza už nebola dávno, a že ľudia nemôžu vyjadriť svoj názor ku žiadnemu projektu.
* P. Kaňuščin poznamenal, že navrhoval opraviť oplotenie cintorína
* Cina Miroslav st. upozornil starostu na pretrvávajúce problémy s potokom popri ich pozemku a opýtal sa kedy to bude vyriešené. Vyjadril sa, že žiadosti na vyriešenie tohto problému podal pred viac ako 10 rokmi. Starosta obce povedal, že potok sa čistí o opravený bol, ale keďže nie je zakreslený na mape a nie je vo vlastníctve obce, nemôže s tým ďalej nič robiť. Potok je na mape zakreslený ako orná pôda je vo vlastníctve rod. Balážovej.
* Cina Miroslav st. sa opýtal, či má tento problém riešiť s rodinou Balážovou.
* Gaľová Iveta sa opýtala z akého dôvodu tento potok nie je zakreslený na mape, kto urobil chybu a prečo tento stále pretrvávajúci problém pred 10 rokmi neriešilo vtedajšie OZ.

Pred 10 rokmi žiadna mapa neexistovala. Obecný potok je akože vlastníctvom rodiny Balážovej ? To si rodina Balážová dala sama vybudovať potok na svojom pozemku pre účely obce ?

* Stanislav Škorica požiadal OZ o vyvodenie zodpovednosti za objednávky prác bez Verejného obstarávania za nehospodárne využívanie majetku a finančných prostriedkov. Taktiež sa opýtal starostu prečo zakrýva pracovníkov vedených na UPSVaR na § 10 - poberatelia dávky v hmotnej núdzi, ktorí si majú odpracovať mesačne 32 hod na obci a v skutočnosti nepracujú. Starosta sa vyjadril, že je za nich zodpovedná koordinátorka.
* Iveta Gaľová informovala prítomných, že finančná komisia robila pravidelné kontroly faktúr, z ktorých sú urobené zápisnice a boli v nich uvedené výhrady ku mnohým faktúram a k  nečinnosti kontrolórky obce a zástupcu starostu. Niektoré neefektívne registrácie obce boli zrušené. Taktiež navrhla odpredaj obecného auta a navrhla schváliť mesačný paušál na cestovné náhrady starostu. Mala aj výhrady k tomu že starosta poslancov OZ a občanov obce neinformuje o predkladaných projektoch a zmluvách vopred. Nemala informáciu ani o nájomnej zmluve s p. Daňom a ani informáciu o tom že obec má kompostovisko.
* Peter Cina sa opýtal na čierne stavby v rómskej osade. Navrhol aby sa písomne nahlásili na Stavebnom úrade v Kapušanoch, aj napriek tomu, že nie sú postavené na Obecných pozemkoch.
* Martonová Helena informovala o podmienkach prihlásenia občana na trvalý alebo na prechodný pobyt a na to, že súpisné čísla týkajúce sa hlavne čiernych stavieb v rómskej osade boli pridelené už v minulosti.
* Róbert Juhás sa opýtal, ako je možné, že obec nevymáha nezaplatené poplatky za odpad od rómskych občanov a že treba nájsť spôsob ako ich vymôcť.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 21. 11. 2014 , ktoré tvorí samostatnú prílohu tejto zápisnice.

**Záver**

 Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: